
ŠILUTĖS RAJONO SAVIVALDYBĖS ADMINISTRACIJOS
BIUDŽETO IR FINANSŲ SKYRIUS


AIŠKINAMASIS RAŠTAS
Dėl TARYBOS sprendimo „DĖL GARANTIJOS SUTEIKIMO“ projekto 


2023 m. spalio 11 d.
Šilutė


	
1. Parengto projekto tikslai ir uždaviniai.

	Įstatymų nustatyta tvarka suteikti garantiją.

	
2. Kaip šiuo metu yra sureguliuoti projekte aptarti klausimai.

	Lietuvos Respublikos vietos savivaldos ir biudžeto sandaros įstatymai.

	
3. Kokių pozityvių rezultatų laukiama.

	Įstatymų nustatyta tvarka suteikus garantiją ilgalaikei paskolai gauti, uždaroji akcinė bendrovė „Šilutės šilumos tinklai“ užtikrins savalaikį atsiskaitymą su valstybinėmis institucijomis ir tiekėjais.

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Priėmus šį Šilutės rajono savivaldybės tarybos sprendimą išlieka rizika, kad blogėjant uždarosios akcinės bendrovės „Šilutės šilumos tinklai“ finansinei būklei ir dėl to laiku negrąžinant prisiimtų skolinių įsipareigojimų, paskolas gali tekti grąžinti Šilutės rajono savivaldybės administracijai.

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Keisti nereikia.

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Sprendimo projekto rengėjo nuomone, antikorupcinio vertinimo nereikia.

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Savivaldybės kontrolieriaus išvada pridedama.

	
8. Projekto autorius ar autorių grupė.

	Biudžeto ir finansų skyriaus vedėja Dorita Mongirdaitė.

	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Garantijos suteikimo.

	
10. Kiti, autorių nuomone, reikalingi pagrindimai ir paaiškinimai.

	[bookmark: _Hlk45563932][bookmark: _Hlk45564121]Šio sprendimo projekto tikslas – suteikti uždarajai akcinei bendrovei „Šilutės šilumos tinklai“ 340,0 tūkst. eurų garantiją ilgalaikei paskolai apyvartinėms lėšoms.
Dėl bendrovės veiklos sezoniškumo, valstybės įpareigojimo sukaupti kuro rezervą ir planuojant apyvartinių lėšų trūkumą bei siekiant užtikrinti savalaikį atsiskaitymą su darbuotojais, valstybinėmis institucijomis ir tiekėjais, UAB „Šilutės šilumos tinklai“ planuoja padidinti suteikto sąskaitos kredito sumą 340,0 tūkst. eurų, kuriai reikalinga Šilutės rajono savivaldybės garantija. 2023 m. balandžio 14 d. įvyko UAB „Šilutės šilumos tinklai“ eilinis visuotinis akcininkų susirinkimas dėl pritarimo 2017-05-11 sudarytos su banku sutarties kredito limito padidinimui bei grąžinimo termino pratęsimui iki 2025-05-10.
Bankui padidinus UAB „Šilutės šilumos tinklai“ kredito limitą, įmonė laiku padengtų kuro įsigijimo kaštus bei sumažintų kasmėnesinį šilumos kainų pokytį šildymo sezono metu.
Pagal Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsnio 1 punkto 3 dalį, „savivaldybės prisiimti įsipareigojimai pagal garantijas dėl savivaldybės valdomų įmonių prisiimtų, bet dar neįvykdytų įsipareigojimų grąžinti kreditoriams lėšas pagal paskolų sutartis, finansinės nuomos (lizingo) sutartis, kitus įsipareigojamuosius skolos dokumentus negali viršyti 10 procentų šio įstatymo 5 priede nurodytų prognozuojamų savivaldybės biudžeto pajamų iš gyventojų pajamų mokesčio ir 2022 metų savivaldybės biudžeto gautų pajamų, išskyrus pajamas iš gyventojų pajamų mokesčio ir valstybės biudžeto dotacijas, sumos“. Savivaldybės garantijų limitas 2023 metais negali viršyti 4 014,1 tūkst. eurų.
Savivaldybės taryba yra suteikusi 4 garantijas UAB „Šilutės vandenys“ investicijų projektams vykdyti, kurių bendra vertė 2 434,64 tūkst. eurų ir 1 garantiją UAB „Šilutės autobusų parkas“ apyvartinėms lėšoms padengti, kurios vertė 549,12 tūkst. eurų. 
Šilutės rajono savivaldybės prisiimtų įsipareigojimų pagal garantijas likutis 2023 m. rugsėjo 30 d. sudarė 2 528,5 tūkst. eurų, t. y. kontroliuojamos įmonės prisiimti ir neįvykdyti įsipareigojimai grąžinti kreditoriams lėšas.
Įvertinus prašomos suteikti garantijos sumą ir 2023 m. rugsėjo 30 d. duomenis apie Šilutės rajono savivaldybės tarybos suteiktas garantijas, pagal kurias Savivaldybės kontroliuojamos įmonės yra prisiėmusios, bet dar neįvykdžiusios įsipareigojimų grąžinti kreditoriams lėšas pagal paskolų sutartis, Savivaldybės skoliniai įsipareigojimai pagal garantijas sudarytų 2 868,5 tūkst. eurų arba 7,1 proc. (limitas 10 proc.). 
Atsižvelgdama į tai, kad yra pakankamas Šilutės rajono savivaldybės garantijų limito likutis, Savivaldybės taryba priimdama sprendimą dėl garantijos suteikimo teisės aktų nepažeistų.




Biudžeto ir finansų skyriaus vedėja                                                                    Dorita Mongirdaitė

